Bolses de Trabayu y Llistes
#000002
Por una xubilación igual ente docentes
#000004
El 4 d’abril, a instancies de los STEs-i, tuvo llugar una xunta billateral cola Directora Xeneral de la Seguridá Social, Ma Gloria Redondo Rincón, pa espone-y les diferencies nel accesu a la xubilación del personal funcionario de carrera y del personal interino y tratar de buscar soluciones que corrixan les desigualdaes.
#000006
Nel Estáu español hai dos modalidaes de xubilación del personal funcionario: per una parte, el personal incluyío nel Réxime de Clases Pasives del Estáu, nel que tán integraos los funcionarios de carrera ingresaos na función pública en fecha anterior al 1 de xineru de 2011; per otra, el personal integrao nel Réxime Xeneral de la Seguridá Social, esto ye, el personal interino y el personal funcionario ingresáo dempués de 2011.
#000007
Precisamente estes importantes diferencies na xubilación anticipada ente dambos réximes llevaron a incluyir la Disposición adicional quinta nel Real decretu lexislativu 5/2015, de 30 d’ochobre, pol que s’aprueba’l Testu refundíu de la Llei del Estatutu Básicu del Emplegáu Públicu (nos mesmos términos de la disposición adicional sesta de la redacción inicial del EBEP -Llei 7/2007) na que s’indicaba: El gobiernu va presentar nel Congresu de los Diputaos un estudiu sobro los distintos réximes d’accesu a la xubilación de los funcionarios que contenga, ente otros aspeutos, encamientos p’asegurar la non discriminación ente colectivos con característiques similares y la conveniencia d’ampliar la posibilidá d’aportar a la xubilación anticipada de determinaos colectivos”.
#000009
Trescurrieron doce años d’esta Disposición y los distintos gobiernos nun encetaron los términos incluyíos nella. Ye más, nel añu 2017, el Defensor del Pueblu emitió un Encamientu al Ministeriu de Facienda y Función Pública pa que se dea cumplimientu a la Disposición incluyida nel EBEP.
#000010
Poro, dende los STEs-i solicitóse esta xunta cola Directora Xeneral de la Seguridá Social pa espone-y la situación y la especificidá del sector docente, amás d’esixir que, no rellacionao con xubilación, se corrixa la discriminación esistente ente colectivos con característiques asemeyaes, ampliando la posibilidá de que’l personal perteneciente al Réxime Xeneral de la Seguridá Social apuerte a la xubilación voluntaria n’asemeyaes condiciones al personal perteneciente al Réxime de Clases Pasives, adelantrando la edá, los años cotizaos y ensin aplicar coeficientes reductores.
#000011
Dende STES-i, comprometímosmos a unviar un Informe de salú llaboral, detallando la incidencia que’l retrasu de la xubilación supón pal profesoráu y evidenciando la relación ente’l trabayu docente y dellos trestornos de salú a nivel físicu y psicolóxicu. La Directora Xeneral comprometióse a analizar y valorar tolos datos y documentación apurrida polos STEs-i y treslladalo al Secretariu d’Estáu de Seguridá Social pa buscar posibles soluciones. Dende los STEs-i, vamos siguir trabayando y batallando pa que se corrixan les desigualdaes nel accesu a la xubilación de tol profesoráu de la enseñanza pública, equiparando les condiciones del profesoráu perteneciente al Réxime de la Seguridá Social a les del profesoráu perteneciente al Réxime de Clases Pasives.
#000012
Concursu pa dirección de centros y equipos d’orientación de’Asturies.
#000014
Comparecencia de SUATEA presupuestos Asturies 2023
#000016
Una xuba salarial que mos sigue aprobetayando
#000019
- Descarga pa redes n'asturianu
#000022
- Descarga para redes en castellano
#000023
Poles 23h llectives. Ye de xusticia.
#000024